Nr. IL-8600/29.07.2021

**ANUNȚ**

În baza prevederilor Ordinului Ministerului Sănătății nr. 905/26.05.2020 pentru aprobarea Metodologiei privind ocuparea, fără concurs, a posturilor vacante sau temporar vacante din cadrul Ministerului Sănătății și unităților aflate în subordinea, coordonarea și sub autoritatea Ministerului Sănătății, inclusiv funcțiile publice de execuție și conducere, pe perioadă determinată, în contextul instituirii stării de alertă pe teritoriul României, conform art.11 din Legea nr.55/2020 privind unele măsuri pentru prevenirea și  combaterea efectelor pandemiei de COVID-19,cu modificarile si prelungirile ulterioare,

DIRECȚIA DE SĂNĂTATE PUBLICĂ A JUDEȚULUI IALOMITA,

demarează procedura de angajare pe perioadă determinată, fără concurs, după cum urmează:

* + - 1 post biolog debutant, specialitatea biologie;

**Condiții generale și specifice:**

• **Condiții generale**

-Candidații trebuie să îndeplinească următoarele condiții:

a) are cetăţenia română, cetăţenie a altor state membre ale Uniunii Europene sau a statelor aparţinând Spaţiului Economic European şi domiciliul în România;

b) cunoaşte limba română, scris şi vorbit;

c) are vârsta minimă reglementată de prevederile legale;

d) are capacitate deplină de exerciţiu;

e) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

f) îndeplineşte condiţiile de studii şi, după caz, de vechime sau alte condiţii specifice potrivit cerinţelor postului scos la concurs;

g) nu a fost condamnată definitiv pentru săvârşirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea.

 • **Conditii specifice**

 - diploma de bacalaureat;

- diploma de licenta in specialitate;

- autorizatie de libera practica;

- sa fie membru in Ordinului Biochimistilor, Biologilor si Chimistilor in sistemul sanitar din Romania;

**LA INSCRIEREA PENTRU ANGAJAREA PE POSTUL DE BIOLOG DEBUTANT, candidatii vor trimite dosarele electronic pana la data de 03.08.2021, orele 16,00,**prin e-mail, în format jpg sau pdf, într-un singur mesaj, pe adresa personal@dspialomita.ro, iar la subiectul mesajului se va scrie *“dosar concurs biolog debutant, numele persoanei”*, **cu următoarele acte:**

Dosarul de înscriere va conține în mod obligatoriu următoarele documente:

a)– cererea, în care se menţionează postul pentru care doreşte să concureze, însoţită de declaraţia privind consimţământul pentru prelucrarea datelor cu caracter personal conform prevederilor Legii nr. 190/2018 privind măsuri de punere în aplicare a Regulamentului (UE) 2016/679 al Parlamentului European şi al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor), cu modificările ulterioare – (anexele nr. 2 şi 4 la prezenta metodologie);

b)– copia actului de identitate în termen de valabilitate, certificat de naştere, certificat de căsătorie, după caz;

c)– copiile documentelor care să ateste nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului;

d)– copia carnetului de muncă sau, după caz, adeverinţe care atestă vechimea în muncă, în meserie şi/sau în specialitatea studiilor, în copie;

e)– cazierul judiciar sau o declaraţie pe propria răspundere că nu are antecedente penale care să îl facă incompatibil cu funcţia pentru care candidează – (anexa nr. 3 la prezenta metodologie);

f)– adeverinţa medicală eliberată de medicul de familie sau certificat medical din care să rezulte că este apt din punct de vedere fizic şi neuropsihic pentru exercitarea activităţii pentru postul pentru care candidează (se acceptă şi documentul primit pe e-mail de la medicul de familie al candidatului);

g)– curriculum vitae, model comun european;

h) -declaraţie pe propria răspundere că este/nu este încadrat/încadrată la o altă instituţie publică sau privată şi nu se află în situaţia de carantină sau izolare la domiciliu.

**Bibliografie pentru ocuparea postului de biolog**

1. Tratat de microbiologie clinică, ediția II 2008 Editura medicală, Dumitru Buiuc, Marian Neguț
2. Manescu S;1989 -Microbiologie Sanitara -Editura Medicala Bucuresti
3. Legea apei potabile 458/2002 modificata si completata prin Ordonanta nr.22/2017.
4. Ordinul nr. 961/2016 pentru aprobarea Normelor tehnice privind curățarea, dezinfecția și sterilizarea în unitățile sanitare publice și private, tehnicii de lucru și interpretare pentru testele de evaluare a eficienței procedurii de curățenie și dezinfecție, procedurilor recomandate pentru dezinfecția mâinilor, în funcție de nivelul de risc, metodelor de aplicare a dezinfectantelor chimice în funcție de suportul care urmează să fie tratat și a metodelor de evaluare a derulării și eficienței procesului de sterilizare
5. SR EN ISO 17025 :2018 Cerinte generale pentru competenta laboratoarelor de incercari si etalonari.

**Condiții generale și specifice prevăzute în fișa de post, biolog:**

* executa analize microbiologice din probe de apa, produse biologice si condiţii de mediu;
* asigura aplicarea procedurilor în vederea acreditarii/reacreditarii şi menţinerea acreditării laboratorului;
* verifică şi răspunde de îndepărtarea reziduurilor biologice rezultate din activitatea specifică a compartimentului;
* executa si alte sarcini stabilite de şeful de laborator, conform pregătirii profesionale;
* anunţă în scris conducerea laboratorului eventualele nereguli constatate la reactivi, medii de cultură şi materialele de laborator şi face propuneri pentru eliminarea sau remedierea situaţiilor ivite;
* efectuează analize la cererea unor beneficiari pentru care se percep tarife;
* executa si alte sarcini stabilite de conducerea instituţiei, conform pregătirii profesionale;
* asigura serviciul de permanenţă la telefonul instituţiei in conformitate cu planificările lunare organizate de către responsabilii si conducerea DSP.
* executa analize microbiologice din probe de apa, produse biologice si condiţii de mediu;
* monitorizează consumul valabilitatea si estimează împreuna cu şeful de laborator necesarul de vaccin împotriva infecţiei cu SARS Co-2;
* este responsabil pentru imparţialitatea activitatilor sale de laborator si nu trebuie sa permită presiunilor comerciale. financiare sau de alta natura sa compromită imparţialitatea;
* este responsabil, prin angajamente legale din punct de vedere juridic, pentru gestionarea tuturor informaţiilor obţinute sau create in timpul activitatilor de laborator;
* respecta legislaţia privind confidenţialitatea datelor cu caracter personal;
* trebuie sa păstreze confidenţialitatea tuturor informaţiilor obţinute sau create in timpul desfăşurării activitatilor de laborator cu excepţia cazurilor prevăzute de lege;
* asigura aplicarea procedurilor în vederea acreditării /reacreditarii laboratorului conform standardelor de calitate;
* răspunde de pastrarea, întreţinerea si utilizarea judicioasa a aparaturii din laborator;
* răspunde de respectarea normelor de igiena si protecţia muncii in laborator si a normelor PSI;
* prezintă cazurile deosebite medicului şef de laborator;
* respecta secretul de serviciu asupra rezultatelor sau a altor informaţii obţinute in activitatea proprie;

### PRECIZĂRI SUPLIMENTARE:

Conform Metodologiei privind ocuparea fără concurs, a posturilor vacante sau temporar vacante din cadrul Ministerului Sănătății și unităților aflate în subordinea, coordonarea și sub autoritatea Ministerului Sănătății, inclusiv funcțiile publice de execuție și conducere, pe perioadă determinată, în contextul instituirii stării de alertă pe teritoriul României, in baza art. 11 din Legea nr.55/2020, privind unele măsuri pentru prevenirea și combaterea efectelor pandemiei de COVID-19, aprobată prin Ordinul Ministerului Sănătății nr. 905 din 26 mai 2020, în situația în care se depun mai multe dosare pentru un singur post, iar pentru selecția dosarelor sunt admiși mai mulți candidați, se organizează proba de interviu.

**REZULTATELE SELECȚIEI DOSARELOR CANDIDAȚILOR SE VOR AFIȘA PE PAGINA DE INTERNET A INSTITUȚIEI,**[www.dspialomita.ro](http://www.dspialomita.ro)**, în data de 04.07.2021 ora 12.00**cu specificarea datei de organizare a probei de interviu, în cazul în care sunt admiși mai mulți candidați pe post la selecția dosarelor.

În cazul în care se încheie contractul individual de muncă**, se va depune obligatoriu cazierul judiciar** în cel mai scurt timp, dar nu mai târziu în 5 zile lucrătoare de la încheierea contractului individual de muncă.

La data prezentării, la sediul instituției, pentru încheierea contractului individual de muncă, candidații declarați admiși vor prezenta actele în original, pentru certificare.

Relații suplimentare se pot obține la Compartiment Resurse Umane, Normare, Organizare, Salarizare al DSP Ialomita, telefon 0243230280 int. 111.

DIRECTOR EXECUTIV